钦定古今图书集成/明伦汇编/人事典/第080卷 > 《放歌行》王昌龄
## 钦定古今图书集成/明伦汇编/人事典/第080卷 > 《放歌行》王昌龄

南渡洛阳津，西望十二楼。明堂坐天子，月朔朝诸侯。
清乐动千门，皇风被九州。庆云从东来，泱漭抱日流。
昇平贵论道，文墨将何求。有诏征草泽，微诚将献谋。
冠冕如星罗，拜揖曹与周。望尘非吾事，入赋且迟留。
“幸蒙国士识，因脱负薪裘。今者《放歌行》，以慰梁甫愁。
但营数斗禄，奉养每丰羞。若得金膏遂，飞云亦可俦。”